**1338Издаване на становище за готовността на строежа за въвеждане в експлоатация.**

**I.** Издаване на становище по готовността на строежите за въвеждането им в експлоатация

**На основание на:**

Закон за здравето - чл. 35

Закон за устройство на територията - чл. 169, ал. 1, т. 3

Наредба № 36 от 21.07.2009 г. за условията и реда за упражняване на държавен здравен контрол - чл. 20, и чл. 66

Наредба № 2 от 31.07.2003 г. за въвеждане в експлоатация на строежите в Република България и минималните гаранционни срокове за изпълнение на строителни и монтажни работи, съоръжения и строителни обекти - чл. 5, ал. 1, т. 3

Наредба № 13 от 16.12.2016 г. за осигуряване на радиационна защита при работа с рентгенови уредби за медицински цели - чл. 27, ал. 1

* **Услугата се предоставя и като вътрешно-административна:**

Не

* **Орган по предоставянето на административната услуга:**

Директор

* **Срок за предоставяне:**

14 дни

* **Срок на действие на документа/индивидуалния административен акт:**

Безсрочен

* **Орган, осъществяващ контрол върху дейността на органа по предоставянето на услугата:**

Министър на здравеопазването

* **Орган, пред който се обжалва индивидуален административен акт:**

Административен съд

* **Ред, включително срокове за обжалване на действията на органа по предоставянето на услугата:**

Обжалването е по реда Административнопроцесуалния кодекс пред съответния Административен съд в 14-дневен срок от съобщаване на заинтересованите лица за издаването на индивидуалния административен акт или в едномесечен срок от изтичането на срока, в който административния орган и бил длъжен да се произнесе.

* **Електронен адрес, на който се предоставя услугата:**

[**www.rzi-kn.net**](http://www.rzi-kn.net/)

* **Електронен адрес за предложения:**

**rzi@rzi-kn.net**

 **ІІ. Характеристика**

 **Цел**: Удостоверяване готовността на строежа за въвеждане в експлоатация по отношение на здравните норми и изисквания.

Здравното становище се издава на основание чл.35 от Закона за здравето и във връзка с чл.5,ал.1,т.3от Наредба №2 за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти

 **Предмет**: Издаване разрешение за ползване от държавна приемателна комисия за строеж.

 **ІII. Процедура за извършване на административната услуга**

 **Компетентен орган**: РЗИ Кюстендил

 **Заявител:** Eднолични търговци, юридически и физически лица, които се явявят възложители/инвеститори на обект, който предстои да бъде въведен в експлоатация.

 **Необходими документи:**

 1.Заявление по образец;

 2. Разрешение за строеж на обекта;

 3. Проектната документация по части;

 4.Протокол от проведена 72-часова проба при експлоатационни условия;

 5.Сертификати от осъществен лабораторен контрол от акредитирана лаборатория на свързаните с обекта фактори, имащи значение за здравето на хората;

 **Вътрешен ход на процедурата:**

 Заявлението и прилежащите документи се подават в центъра за административно обслужване на РЗИ Кюстендил , като получава входящ номер и се насочва за резолюция по общия ред на вътрешния документооборот.

 В 14-дневен срок от подаване на заявлението служител от отдел ДЗКПБПЗ извършва оглед на обекта, изготвя становище и го докладва пред Експертния съвет по здравно-техническа експертиза на инспекцията. Комплектованата преписка и изготвените екземпляри на становището се предават за подпис от директора на инспекцията.

 Готовият документ се получава в центъра за административно обслужване на РЗИ - Кюстендил по данни за входящия номер на заявлението, лично от заявителя или от упълномощено от него лице.

 **Такса:** При подаване на заявлението и необходимата документация се заплаща такса от 63 леваопределена от чл.22 на Тарифа за таксите, които cе събират от органите на държавния здравен контрол по Закона за здравето.

 Административната услуга може да бъде заплатена по един от следните начини:

-в центъра за административно ослужване в брой;

-в центъра за административно обслужване с банкова карта чрез ПОС терминално устройство;

-по банков път по сметка:

**IBAN: BG08STSA93003100761601**

**Банка: ДСК ЕАД, BIC: STSABGSF**

Регионална здравна инспекция-Кюстендил (РЗИ-Кюстендил)

 **IV. Образци и формуляри**

 Заявление по образец￼